

**MINISTERUL FINANŢELOR МИНИСТЕРСТВО ФИНАНСОВ** **AL REPUBLICII MOLDOVA** **РЕСПУБЛИКИ МОЛДОВА**

**O R D I N**

**П Р И К А З**

***„ ” \_ 2018* or. Chişinău nr.**

**г. Кишинев**

***Cu privire la aprobarea Standardelor***

***Naționale de Audit Intern***

În conformitate cu art. 29 litera b) din [Legea privind controlul financiar public intern nr.229 din 23 septembrie 2010](lex:LPLP20100923229) (Monitorul Oficial al Republicii Moldova, 2010, nr.231-234, art.730),

**ORDON:**

1. Se aprobă Standardele naţionale de audit intern (conform anexei);

2. Se abrogă Ordinul ministrului finanțelor nr. 113 din 12.10.2012 cu privire la aprobarea Standardelor naţionale de audit intern;

3. Prezentul ordin intră în vigoare la data publicării.

**MINISTRU Octavian ARMAȘU**

Anexă

la Ordinul ministrului finanţelor

nr...... din .........................2018

**STANDARDELE NAŢIONALE DE AUDIT INTERN**

**I. DISPOZIŢII GENERALE**

1. Standardele naţionale de audit intern (în continuare – SNAI) sînt elaborate în baza Standardelor Internaţionale pentru Practica Profesională Auditului Intern. SNAI reprezintă un set de cerințe obligatorii, bazate pe principii, cuprinzând:

* enunțuri privind cerințele de bază pentru practica profesională a auditului intern și pentru evaluarea eficacității acestuia, care se aplică la nivel organizațional și individual;
* note privind interpretarea, care clarifică termenii sau conceptele din cadrul enunțurilor.

2. SNAI cuprind două categorii fundamentale: standarde de calificare și standarde de performanță. Standardele de calificare descriu calitățile pe care trebuie să le îndeplinească entitățile și persoanele care exercită activități de audit intern. Standardele de performanță descriu activitățile specifice auditului intern și asigură criterii calitative pentru evaluarea performanței acestuia. SNAI sînt dezvoltate prin stabilirea cerințelor aplicabile pentru misiunile de audit de asigurare (A) și de consiliere (C).

3. SNAI se aplică auditorilor interni individuali și activităților de audit intern. Toți auditorii interni sînt responsabili pentru respectarea standardelor cu privire la obiectivitatea individuală, competență și conștiinciozitate profesională, precum și a standardelor care sînt relevante pentru îndeplinirea responsabilităților asociate funcției lor. Conducătorii activității de audit intern sînt responsabili pentru respectarea integrală a standardelor de către activitatea de audit intern.

4. Importanţa adoptării SNAI constă în crearea premiselor comportamentului profesional al auditorilor, planificării şi desfăşurării misiunilor de audit intern, precum şi ale raportării asupra rezultatelor obţinute. Conformitatea cu SNAI contribuie la asigurarea consistenţei şi calităţii activității de audit, susţinând în acelaşi timp credibilitatea auditorului intern în faţa utilizatorilor rapoartelor de audit.

5. În sensul prezentului regulament se definesc următoarele noțiuni:

*activitatea de audit intern* ***-*** activitatea unei subdiviziuni, echipe de auditori, sau altor auditori practicieni care furnizează asigurare şi consiliere, independentă şi obiectivă, destinate să aducă valoare entității publice şi să îmbunătățească operațiunile acesteia. Activitatea de audit intern ajută o entitate publică în îndeplinirea obiectivelor sale printr-o abordare sistematică şi metodică care evaluează şi îmbunătăţeşte eficacitatea proceselor de guvernanţă, management al riscului şi control.

*apetit la risc* **-** nivelul de risc pe care o entitate publică este dispusă să îl accepte.

*ar trebui* ***-*** SNAI utilizează termenul “ar trebui” unde se aşteaptă conformitatea, cu excepţia situaţiei în care, prin aplicarea raţionamentului profesional, circumstanţele justifică devierea.

*carta de audit intern -*regulament intern al activității de audit intern care defineşte misiunea, competenţele, responsabilităţile şi aria de aplicabilitate a activităţii de audit intern, stabileşte poziţia auditului intern în cadrul entităţii publice, autorizează accesul la documentele, bunurile şi persoanele relevante pentru îndeplinirea corespunzătoare a misiunii de audit intern.

*Codul etic al auditorului intern* **-** un ansamblu de principii şi reguli de conduită, care reglementează activitatea auditorilor interni / angajaţilor activității de audit intern în domeniul eticii profesionale.

*conducătorul activității de audit intern**-*conducătorul activității de audit intern reprezintă rolul unei persoane ce ocupă o funcţie superioară, responsabilă pentru conducerea eficace a activităţii de audit intern în conformitate cu prevederile obligatorii ale Standardelor naționale de audit intern. Denumirea funcţiei conducătorului activității de audit intern şi/sau atribuţiile acestuia pot varia în cadrul entităților publice.

*conflict de interese* **-** conflictul dintre exercitarea atribuţiilor funcţiei deţinute şi interesele personale ale auditorului intern, în calitatea sa de persoană privată, care ar putea influenţa necorespunzător îndeplinirea obiectivă şi imparţială a obligaţiilor şi responsabilităţilor ce îi revin potrivit legii.

*conformitate* ***-*** respectarea strictă a politicilor, planurilor, procedurilor, actelor legislative și normative, regulamentelor, contractelor şi altor cerinţe.

*controale privind tehnologia informaţiei -*instrumente de control care sprijină managementul şi guvernanţa entității publice şi constau din controale generale şi tehnice asupra infrastructurii tehnologiei informaţiei, cum ar fi aplicaţii, informaţii, infrastructură şi personal.

*controlul* ***-*** orice acțiune întreprinsă de conducere şi alte părţi, pentru a gestiona riscurile şi a spori probabilitatea ca obiectivele stabilite să fie atinse. Conducerea planifică, organizează şi supraveghează realizarea de acţiuni suficiente pentru a furniza o asigurare rezonabilă privind atingerea obiectivelor.

*controlul adecvat* ***-*** controlul adecvat este prezent dacă conducerea planifică şi organizează activitatea într-un mod care oferă asigurare rezonabilă că riscurile la care este expusă entitatea publică sînt gestionate eficace şi că obiectivele acesteia vor fi atinse în mod eficient, eficace şi economic.

*frauda* ***-***actul ilegal caracterizat prin înşelăciune, tăinuire sau abuz de încredere, comis de o persoană sau entitate publică în scopul obţinerii de mijloace băneşti, bunuri/valori sau servicii ori al eschivării de la efectuarea plăţilor, pentru a-şi asigura un avantaj personal ori în afaceri. distinct

*furnizor extern de servicii*-o persoană (fizică sau juridică) din afara entității publice, care are cunoştinţe, abilităţi şi experienţă specializate într-un anumit domeniu.

*guvernanța* ***-*** ansamblul de procese şi structuri implementate de conducere pentru a informa, coordona, gestiona şi monitoriza activităţile entităţii publice în scopul îndeplinirii obiectivelor acesteia.

*guvernanța tehnologiilor informaţionale***-** constă în conducerea, structurile organizaţionale şi procesele care asigură că tehnologiile informaţionale la nivelul entităţii susţin strategiile şi obiectivele entității publice.

*importanţa**–*reprezintă importanţa relativă a unui aspect în contextul în care este analizat, incluzând factori cantitativi şi calitativi, cum ar fi mărime, tip, efect, relevanţă şi impact. Auditorii interni utilizează raţionamentul profesional atunci când evaluează importanţa unor aspecte în contextul obiectivelor relevante.

*independenţa* **-** libertatea faţă de condiţiile care ameninţă realizarea responsabilităţilor de audit intern fără vreo intervenţie externă.

*managementul riscului* - procesul sistematic de identificare, înregistrare, evaluare, control, monitorizare şi raportare al riscurilor, organizat şi efectuat în scopul asigurării rezonabile privind atingerea obiectivelor entităţii publice.

*mediul de control**-* atitudinea şi acţiunile managerului entităţii publice, managerilor operaționali și angajaților privind importanţa controlului intern managerial în cadrul entităţii publice, atmosfera, disciplina şi condiţiile necesare realizării obiectivelor acesteia;

*misiunea de audit intern***-** activitatea de asigurare și consiliere, autorizată prin act administrativ şi delimitată în timp, cu o arie de aplicabilitate bine determinată, care se finalizează prin emiterea unui raport de audit.

*obiectivele misiunii de audit intern -*enunțuri generale stabilite de către auditorii interni la etapa planificării misiunii, care definesc rezultatele ce urmează a fi obţinute ca urmare a desfăşurării acesteia.

*obiectivitate* ***-***atitudinea imparţială, care permite auditorilor interni să realizeze misiunile într-un mod care presupune încrederea în rezultatul muncii lor şi inexistenţa unor compromisuri semnificative privind calitatea. Obiectivitatea presupune ca auditorii interni să nu-şi subordoneze altor persoane judecata proprie în ceea ce ţine de realizarea responsabilităţilor de audit.

*opinia misiunii de audit intern -*aprecierea, concluzia şi/sau altă descriere a rezultatelor unei misiuni de audit intern cu privire la acele aspecte cuprinse în cadrul obiectivelor şi sfera misiunii.

*opinia generală***-** aprecierea, concluzia şi/sau altă descriere a rezultatelor furnizate de conducătorul activității de audit intern, abordând la un nivel general procesele de guvernanţă, managementul riscului şi/sau control ale unei entități. O opinie generală reprezintă raţionamentul profesional al conducătorului activității de audit intern bazat pe rezultatele obţinute în cadrul unor misiuni individuale şi în alte activităţi pentru un interval specific de timp.

*prejudiciere* -prejudicierea independenţei organizaţionale şi a obiectivităţii individuale poate include conflictul personal de interese, limitarea sferei de cuprindere a activităţii de audit intern, restricţii privind accesul la înregistrări, personal şi proprietăţi, precum şi limitarea resurselor, cum ar fi asigurarea finanţării.

*risc-*evenimentul posibil care poate avea impact negativ în ceea ce priveşte atingerea obiectivelor entităţii publice.

*misiunie de asigurare*- activitate care implică o analiză obiectivă a probelor de către auditorul intern pentru a formula opinii şi concluzii cu privire la entitate, un sistem, o activitate sau un proces.Tipul şi domeniul de aplicare al misiunilor de asigurare sînt determinate de către auditorul intern.

*misiune de consiliere-*activitate cu caracter consultativ desfăşurată la solicitarea beneficiarului misiunii de consiliere. Tipul şi domeniul de aplicare al misiunilor de consiliere sînt convenite cu beneficiarul misiunii de consiliere.

*standard* -normă profesională, care delimitează cerinţele necesare pentru executarea unei game de activităţi de audit intern, precum şi pentru evaluarea activităţii de audit intern.

*tehnici de audit bazate pe tehnologie* ***-*** orice instrument automat de audit, cum ar fi soft general de audit, aplicaţii de generare a datelor pentru testare, programe computerizate de audit, utilitare specializate de audit şi tehnici de audit asistate de calculator.

*trebuie* - SNAI utilizează termenul “trebuie” pentru a specifica o cerinţă necondiţionată.

*valoarea adăugată*–reprezintăvaloarea adusă de activitatea de audit intern entității şi factorilor interesaţi de această activitate, atunci când furnizează asigurare obiectivă şi relevantă şi contribuie la eficacitatea şi eficienţa proceselor de guvernanţă, management al riscului şi controlului.

**II. OBIECTIVE**

6. SNAI urmăresc următoarele obiective:

a) orientarea către alinierea la normele obligatorii ale practicii profesionale de audit intern;

b) furnizarea cadrului general de realizare şi susţinere a unei game largi de activităţi de audit intern care generează o valoare adăugată;

c) stabilirea cadrului de referinţă pe baza căruia se evaluează rezultatele auditului intern;

d) stimularea optimizării și îmbunătățirii proceselor şi operaţiunilor entităţii publice.

**III. STANDARDE DE CALIFICARE**

**1000 – Misiune, competențe şi responsabilităţi**

Misiunea, competențele şi responsabilităţile activităţii de audit intern trebuie să fie definite, în scris, în Carta de audit intern, în conformitate cu Legea privind controlul financiar public intern nr. 229 din 23.09.2010, Codul etic al auditorului intern, prezentele SNAI și definiția auditului intern. Conducătorul activității de audit intern trebuiesă revizuiască la necesitate Carta de audit intern şi să o prezinte managerului entității publice pentru aprobare.

***Note privind interpretarea:***

*Carta de audit intern este un document oficial care defineşte misiunea, competențele şi responsabilităţile activităţii de audit intern. Carta de audit intern stabileşte poziţia auditului intern în cadrul entității publice, inclusiv tipul relaţiei de raportare funcţională a conducătorului activității de audit intern faţă de conducerea entității publice; autorizează accesul la înregistrări, personal şi proprietăţi fizice relevante pentru executarea misiunilor de audit intern; defineşte sfera de cuprindere a activităţilor de audit intern. Aprobarea finală a Cartei de audit intern reprezintă o prerogativă a managerului entității publice.*

**1000.A1** –Tipul misiunilor de asigurare furnizate entității trebuie săfiedefinit în Carta de audit intern. Dacă misiunile de asigurare sînt furnizate unor părți interesate din afara entității, tipul acestor misiuni trebuie definit, de asemenea, în Carta de audit intern.

**1000.C1** –Tipul misiunilor de consiliere trebuie definit în Carta de audit intern.

**1010 - Recunoaşterea normelor obligatorii în Carta de audit intern**

Caracterul obligatoriu al principiilor fundamentale pentru practica profesională a auditului intern, Codului etic al auditorului intern, SNAI şi definiţiei auditului intern trebuie să fie definit în Carta de audit intern. Conducătorul activității de audit intern ar trebui să discute misiunea auditului intern şi normele obligatorii ale SNAI cu conducerea superioară a entității publice.

**1100 – Independență şi obiectivitate**

Activitatea de audit intern trebuie să fie independentă şi auditorii interni trebuie să dea dovadă de obiectivitate în îndeplinirea responsabilităţilor ce le revin.

***Note privind interpretarea****:*

*Independența reprezintă libertatea în raport cu condiţiile care ameninţă capacitatea activităţii de audit intern de a îndeplini responsabilităţile privind auditul intern într-o manieră nepărtinitoare.*

*Pentru a atinge nivelul de independenţă necesar îndeplinirii efective a responsabilităţilor auditului intern, conducătorul activității de audit intern are acces direct şi fără restricţii la managerul entității publice. Acest lucru poate fi realizat printr-o relaţie dublă de raportare -către managerul entității publice, și, după caz, către o parte terță, care poate lua decizii relevante în acest sens. Ameninţările la adresa independenţei trebuie gestionate la nivelul fiecărui auditor intern, misiuni, funcţii şi entității.*

*Obiectivitatea reprezintă o atitudine imparţială, care permite auditorilor interni să execute misiuni, astfel încât să privească cu încredere rezultatul muncii lor şi să nu facă niciun compromis cu privire la calitate. Obiectivitatea presupune ca auditorii interni să nu se lase influenţaţi de alte persoane în ceea ce priveşte raţionamentul lor profesional asupra aspectelor de audit. Ameninţările la adresa obiectivităţii trebuie gestionate la nivelul fiecărui auditor intern, misiuni, funcţii şi entității publice în parte.*

**1110 – Independenţa organizaţională**

Conducătorul activității de audit intern se subordonează și raportează direct managerului entității publice. Conducătorul activității de audit intern trebuie să confirme managerului entității publice cel puţin anual, independenţa organizaţională a activităţii de audit intern.

***Note privind interpretarea:***

*Independenţa organizaţională se atinge în mod efectiv atunci când conducătorul activității de audit intern raportează, din punct de vedere funcţional, managerului entității publice. Exemplele privind raportarea funcţională către managerul entității publice presupun ca acesta:*

* *să aprobe carta de audit intern;*
* *să aprobe planul de audit intern bazat pe riscuri;*
* *să aprobe bugetul şi resursele pentru auditul intern;*
* *să primească comunicări de la conducătorul activității de audit intern cu privire la executarea activităţii de audit intern conform planului, precum şi la alte aspecte;*
* *să aprobe nivelul remunerării conducătorului activității de audit intern;*
* *să solicite informaţii adecvate managerilor operaționali şi conducătorului activității de audit intern pentru a stabili dacă există îngrădiri privind sfera de cuprindere a auditului sau limitări ale resurselor alocate.*

**1110.A1** –Activitatea deaudit intern nu trebuie să fie supusă nici unei imixtiuni înstabilirea ariei sale de aplicabilitate, în modul de desfăşurare a activităţii şi în comunicarea rezultatelor.

Conducătorul activității de audit intern trebuie să raporteze managerului entității publice orice astfel de imixtiune și să discute implicațiile acesteia.

**1111 “Interacţiunea directă cu managerul entităţii publice”**

Conducătorul activității de audit intern trebuie să comunice şi să interacţioneze direct cu managerul entităţii publice.

**1112 – Responsabilităţi ale conducătorului activității de audit intern în afara ariei de aplicabilitate ale auditului intern**

În cazul în care conducătorul activității de audit intern deţine sau este aşteptat să-şi asume responsabilităţi în afara funcţiei de audit intern, trebuie luate anumite măsuri de protecţie, care să limiteze subminarea independenţei sau obiectivităţii.

***Note privind interpretarea:***

*Conducătorului activității de audit intern i se poate solicita să-şi asume roluri suplimentare şi/sau responsabilităţi în afara funcţiei auditului intern, cum ar fi responsabilitatea pentru activităţile de verificare a conformităţii sau de gestionare a riscurilor. Aceste roluri şi responsabilităţi pot submina, în fapt sau în aparenţă, independenţa organizațională a activităţii de audit intern sau obiectivitatea individuală a auditorului intern. Măsurile de protecţie sînt acele activităţi de supraveghere, întreprinse de către managerul entității publice, pentru a aborda aceste deficienţe potenţiale, şi pot include activităţi precum evaluarea periodică a liniilor de raportare şi responsabilităţilor, pentru a obţine o asigurare referitoare la ariile de responsabilitate suplimentară.*

**1120 – Obiectivitate Individuală**

Auditorii interni trebuie să aibă o atitudine imparţială, nepărtinitoare şi să evite orice conflict de interese.

***Note privind interpretarea:***

*Conflictul de interese* *este o situaţie în care un auditor intern, căruia i se conferă* *o* *poziţie de încredere, urmăreşte un interes profesional sau personal concurent. Aceste interese concurente pot duce la dificultăţi în îndeplinirea imparţială a sarcinilor, de către auditor. Un conflict de interese există chiar dacă din acesta nu rezultă o faptă care încalcă etica sau este incorectă. Un conflict de interese poate crea aparenţa unei incorectitudini care poate conduce la scăderea încrederii în auditorul intern, în activitatea de audit intern şi în această profesie. Un conflict de interese ar putea afecta capacitatea unei persoane de a-şi îndeplini, în mod obiectiv, sarcinile şi responsabilităţile sale.*

**1130 – Prejudicii aduse independenţei sau obiectivităţii**

Dacă independenţa sau obiectivitatea sînt prejudiciate în fapt sau în aparenţă, detaliile acestei prejudicieri trebuie aduse la cunoştinţa părţilor relevante. Modul aducerii la cunoştinţă va depinde de tipul prejudicierii.

***Note privind interpretarea:***

*Prejudicierea independenţei organizaţionale şi a obiectivităţii individuale pot include, fără a se limita la acestea, conflictul personal de interese, limitarea sferei de cuprindere a activităţii de audit intern, restricţii privind accesul la înregistrări, personal şi proprietăţi, precum şi limitarea resurselor, cum ar fi asigurarea finanţării.*

*Stabilirea părţilor relevante, cărora trebuie să le fie dezvăluite detaliile privind prejudicierea independenţei sau obiectivităţii, depinde de aşteptările cu privire la responsabilităţile activităţii de audit intern şi ale conducătorului activității de audit intern faţă de conducerea superioară aşa cum sînt stabilite în carta de audit intern, precum şi de tipul prejudicierii.*

**1130.A1 –** Auditorii interni trebuie săevite evaluarea anumitor activităţi pentrucare au fost responsabili în trecut. Se presupune că obiectivitatea este prejudiciată dacă un auditor intern oferă servicii de asigurare pentru o activitate de care a fost răspunzător în cursul anului anterior.

**1130.A2 –** Misiunile de asigurare privind funcţii ce cad în responsabilitateaconducătorului activității de audit intern trebuie să fie supervizate de către o persoană terță din afara activității de audit intern.

**1130.A3 –** Activitatea de audit intern poate furniza asigurare în cazulîn care a prestat anterior consiliere, cu condiţia că natura consilierii să nu afecteze obiectivitatea şi cu condiţia că obiectivitatea individuală să fie luată în considerare atunci când se realizează alocarea de resurse pentru misiune.

**1130.C1 –** Auditorii interni pot oferi consiliere privind operaţiunipentru care au fost, anterior, responsabili.

**1130.C2 –** Dacăsînt afectate, eventual, independenţa sau obiectivitateaauditorilor interni privind consilierile solicitate, acest fapt trebuie adus la cunoştinţa beneficiarului misiunii înaintea acceptării acesteia.

**1200 – Competenţă şi conştiinciozitate profesională**

Misiunile de audit intern trebuie efectuate cu competenţă şi conştiinciozitate profesională.

**1210 – Competenţa**

Auditorii interni trebuie să deţină cunoştinţele, abilităţile şi alte competenţe necesare îndeplinirii responsabilităţilor lor individuale. Pentru activitatea de audit intern, în mod colectiv, aceştia trebuie să deţină sau să dobândească cunoştinţele, abilităţile şi competenţele necesare îndeplinirii responsabilităţilor ce le revin.

***Note privind interpretarea:***

*Competenţa reprezintă un termen în sens colectiv care se referă la cunoştinţele, abilităţile şi competenţele pe care auditorii interni trebuie să le deţină pentru a-şi îndeplini responsabilităţile profesionale cu eficacitate. Aceasta presupune luarea în considerare a activităţilor şi tendinţelor curente şi eventualelor probleme, pentru a permite furnizarea de consiliere şi formularea de recomandări relevante. Auditorii interni sînt încurajaţi să-şi demonstreze competenţa prin obţinerea unor certificări şi calificări profesionale corespunzătoare.*

**1210.A1 –** Conducătorul activității de audit intern trebuie săobţinăasistenţă de specialitate dacă auditorii interni nu deţin cunoştinţele, abilităţile sau alte competenţe necesare pentru realizarea integrală sau parţială a misiunii de audit.

**1210.A2 –** Auditorii interni trebuie sădeţinăcunoştinţe suficiente pentru aevalua riscurile de fraudă și corupție şi modul în care acestea sînt gestionate în cadrul entității publice, dar fără a însemna că trebuie să aibă expertiza unei persoane a cărei principală responsabilitate o reprezintă detectarea şi investigarea acestora.

**1210.A3 –** Auditorii interni trebuie să deţină cunoştinţe suficiente privindprincipalele riscuri şi activități de control în domeniul tehnologiilor informaţionale şi să dispună de tehnici de audit bazate pe tehnologiile informaţionale pentru îndeplinirea sarcinilor stabilite. Totuşi, nu se aşteaptă ca toţi auditorii interni să aibă expertiza unui auditor intern a cărui responsabilitate principală o reprezintă auditarea tehnologiilor informaţionale.

**1210.C1 –** Conducătorul activității de audit intern trebuie sărefuze misiunile deconsiliere sau să obţină asistenţa de specialitate necesară dacă auditorii interni nu deţin cunoştinţele, abilităţile sau alte competenţe necesare realizării integrale sau parţiale a misiunii.

**1220 – Conştiinciozitate profesională**

Auditorii interni trebuie să îşi exercite activitatea cu conștiinciozitatea şi priceperea, așteptate de la un auditor intern care dă dovadă de prudenţă şi competenţă rezonabilă. Conştiinciozitatea profesională nu presupune inadmisibilitatea erorilor.

**1220.A1 –** Auditorii interni trebuie sădea dovadăde conştiinciozitateprofesională, prin luarea în considerare a următoarelor aspecte:

* volumul de muncă necesar atingerii obiectivelor misiunii de audit intern;
* complexitatea relativă, materialitatea sau importanţa domeniilor asupra cărora sînt aplicate procedurile de asigurare;
* caracterul adecvat şi eficacitatea proceselor de guvernanţă, managementul riscului şi de control;
* probabilitatea existenţei unor erori semnificative, fraude, nereguli sau neconformități;
* costul misiunii de asigurare în raport cu beneficiile preconizate.

**1220.A2 –** În vederea exercitării activității cu conştiinciozitateprofesională, auditorii interni trebuiesă ia în considerare utilizarea tehnologiilor informaţionale, precum şi a altor tehnici de analiză a datelor.

**1220.A3 –** Auditorii interni trebuie săfie atenţi la riscurile semnificative carear putea afecta obiectivele, procesele sau resursele. Totuși, numai aplicarea procedurilor de asigurare, chiar dacă este efectuată cu conştiinciozitate profesională, nu garantează faptul că toate riscurile semnificative vor fi identificate.

**1220.C1 –** Auditorii interni trebuie să manifeste conştiinciozitate profesionalăîn timpul misiunilor de consiliere, prin luarea în considerare a următoarelor aspecte:

* necesitățile şi aşteptările beneficiarilor misiunii, inclusiv în ceea ce privește tipul, perioada de desfăşurare şi comunicarea rezultatelor misiunii;
* complexitatea relativă şi volumul de muncă necesar îndeplinirii obiectivelor misiunii;
* costul misiunii de consiliere în raport cu beneficiile preconizate.

**1230 – Dezvoltarea profesională continuă**

Auditorii interni trebuie să-şi îmbunătăţească cunoştinţele, abilităţile şi alte competenţe printr-un proces de dezvoltare profesională continuă.

**1300 – Programul de asigurare şi îmbunătăţire a calităţii**

Conducătorul activității de audit intern trebuie să elaboreze şi să actualizeze un program de asigurare şi îmbunătăţire a calităţii, care să acopere toate aspectele activităţii de audit intern.

***Note privind interpretarea:***

*Programul de asigurare şi îmbunătăţire a calităţii are rolul de a permite o evaluare a conformităţii activităţii de audit intern cu SNAI, precum şi evaluarea aplicării Codului etic de către auditorii interni. De asemenea, programul prevede evaluarea eficienţei şi eficacității activităţii de audit intern şi identificarea oportunităţilor de îmbunătăţire. Conducătorul activității de audit intern ar trebui să încurajeze supravegherea de către managerul entității publice a programului de asigurare și îmbunătățire a calității.*

**1310 – Cerinţele programului de asigurare şi îmbunătăţire a calităţii**

Programul de asigurare şi îmbunătăţire a calităţii trebuie să includă atât evaluări interne, cât şi externe.

**1311 – Evaluările interne**

Evaluările interne trebuie să includă:

* monitorizarea continuă privind desfăşurarea activităţii de audit intern;
* autoevaluări periodice sau evaluări realizate de alte persoane din cadrul entității publice, care posedă suficiente cunoştinţe privind practicile de audit intern.

***Note privind interpretarea:***

*Monitorizarea continuă face parte integrantă din activitatea zilnică de supervizare, verificare şi măsurare a activităţii de audit intern. Monitorizarea continuă este încorporată în procedurile și practicile curente, utilizate pentru a conduce activitatea de audit intern şi presupune folosirea unor procese, instrumente şi informaţii considerate necesare pentru a evalua conformitatea cu Codul etic şi cu SNAI. Verificările periodice sînt evaluări realizate pentru a analiza conformitatea cu Codul etic şi cu SNAI.*

*Cunoştinţele suficiente cu privire la practicile de audit intern presupun, cel puţin, înţelegerea tuturor elementelor din Codul etic și SNAI.*

**1312 – Evaluările externe**

Evaluările externe trebuie realizate, cel puţin o dată la 5 ani, de către un evaluator calificat independent sau de către o echipă de evaluare din afara entității publice. Conducătorul activității de audit intern trebuie să discute cu managerul entității publice despre:

* modalitatea şi frecvenţa evaluării externe;
* calificările şi independenţa necesare evaluatorului extern sau echipei de evaluare, inclusiv orice eventual conflict de interese.

***Note privind interpretarea:***

*Evaluările externe pot fi realizate prin intermediul unei evaluări externe complete sau o autoevaluare cu validare independentă externă. Evaluatorul extern trebuie sa concluzioneze asupra conformităţii cu Codul etic şi cu SNAI; evaluarea externă poate include şi comentarii de natură operaţională sau strategică.*

*Un evaluator sau o echipă de evaluare calificată demonstrează competenţă în două arii de activitate: în practica profesională a auditului intern şi în procesul de evaluare externă. Competenţa poate fi demonstrată prin combinarea experienţei şi cunoştinţelor teoretice dobândite. Experienţa dobândită în entități publice având mărime, complexitate, sector sau domeniu de activitate similar/e, precum şi aspectele tehnice, sînt mai importante decât o altă experienţă relevantă, dar mai îngustă. În cazul unei echipe de evaluare, fiecare membru în parte nu trebuie să deţină toate competenţele; echipa în sine, ca întreg, trebuie să deţină calificările necesare. Conducătorul activității de audit intern aplică raţionamentul profesional pentru a aprecia dacă evaluatorul sau echipa de evaluare deţine competenţa necesară.*

*Independenţa unui evaluator sau a unei echipe de evaluare presupune ca aceştia să nu aibă un conflict de interese, în fapt sau în aparenţă şi să nu facă parte sau să se afle sub controlul entității publice a cărei activitate de audit intern este evaluată. Conducătorul activității de audit intern ar trebui să încurajeze supravegherea de către managerul entității publice a evaluărilor externe pentru a reduce conflictul de interese aparent sau potenţial.*

**1320 – Raportarea privind Programul de asigurare şi îmbunătăţire a calităţii**

Conducătorul activității de audit intern trebuie să comunice managerului entității rezultatele programului de asigurare şi îmbunătăţire a calităţii. Un asemenea raport ar trebui să includă:

* domeniul de aplicare şi frecvenţa evaluărilor interne şi externe;
* calificările şi independenţa evaluatorului sau echipei de evaluare, inclusiv potenţialele conflicte de interese;
* concluziile evaluatorilor;
* planul de acțiuni privind îmbunătățirea calității activității de audit intern.

***Note privind interpretarea:***

*Forma, conţinutul şi frecvenţa comunicării rezultatelor Programului de asigurare şi îmbunătăţire a calităţii sînt stabilite în urma discuţiilor cu managerul entității şi au în vedere responsabilităţile activităţii de audit intern şi ale conducătorului activității de audit intern, aşa cum sînt acestea menţionate în Carta de audit intern. Pentru a demonstra conformitatea cu Codul etic şi SNAI, rezultatele evaluărilor externe şi ale evaluărilor interne periodice sînt comunicate după finalizarea acestor evaluări, iar rezultatele monitorizării continue sînt comunicate, cel puţin, anual. Rezultatele includ evaluarea făcută de evaluator sau de echipa de evaluare cu privire la nivelul de conformitate.*

**1321 – Utilizarea sintagmei « În conformitate cu SNAI »**

Conducătorul activității de audit intern poate declara că activitatea de audit intern este în conformitate cu SNAI, numai dacărezultatele programului de asigurareşi îmbunătăţire a calităţii susţinaceasta declaraţie.

***Note privind interpretarea:***

*Activitatea de audit intern este conformă cu Codul etic şi SNAI când rezultatele sînt obținute în corespundere cu cerințele acestora. Rezultatele programului de asigurare şi îmbunătăţire a calităţii includ atât rezultatele evaluărilor interne, cât şi cele ale evaluărilor externe. Toate activităţile de audit vor avea rezultatele evaluărilor interne. Activităţile de audit intern vor avea, de asemenea, şi rezultatele evaluărilor externe, realizate cel puţin o dată la cinci ani.*

**1322 – Prezentarea neconformităţii**

Atunci când neconformitatea cu Codul etic sau SNAI are impact asupra domeniului general al activităţii de audit intern sau asupra modului de funcţionare a acesteia, conducătorul activității de audit intern trebuie să o raporteze, împreună cu impactul acesteia, managerului entității publice.

**IV. STANDARDELE DE PERFORMANȚĂ**

**2000 – Gestionarea activităţii de audit intern**

Conducătorul activității de audit intern trebuie să gestioneze în mod eficace activitatea de audit intern astfel încât să se asigure ca aceasta aduce valoare entității publice.

***Note privind interpretarea:***

*Activitatea de audit intern este gestionată în mod eficace atunci când:*

* *sînt asigurate îndeplinirea scopului și responsabilităţilor prevăzute în Carta de audit intern;*
* *se conformează SNAI;*
* *fiecare auditor intern în parte se conformează Codului etic și SNAI.*
* *aceasta este derulata conform tendinţelor și evoluțiilor cu posibil impact asupra entității publice.*

*Activitatea de audit intern aduce valoare entității publice si factorilor interesați de aceasta activitate atunci când ia în considerare strategiile, obiectivele și riscurile; oferă asigurare obiectiva și relevantă și tinde să contribuie la eficacitatea și eficiența proceselor de guvernanță, managementul riscului și control.*

**2010 – Planificarea**

Conducătorul activității de audit intern trebuie să stabilească un plan bazat pe riscuri pentru a determina prioritățile activităţii de audit intern, care să fie în concordanță cu obiectivele entității publice.

***Note privind interpretarea:***

*Pentru elaborarea unui plan bazat pe riscuri, conducătorul activității de audit intern se consulta cu conducerea superioara, obținând o înțelegere a strategiilor entității publice, a obiectivelor de bază și riscurilor asociate, precum și a proceselor de management al riscurilor. Conducătorul activității de audit intern trebuie să revizuiască și să ajusteze planul, după caz, ca răspuns la schimbările survenite cu privire la sistemele, procesele, activităţile, programele, riscurile și controalele entității.*

**2010.A1** – Planificarea misiunilor de audit intern trebuie să se bazeze pe o evaluare documentată a riscurilor, întreprinsă, cel puţin, anual. În acest proces, trebuie consultată opinia managerului entității publice.

**2010.A2** – Conducătorul activității de audit intern trebuie să identifice și să ia în considerare așteptările managerului entității, și ale altor părți interesate de activitatea de audit intern cu privire la formularea opiniilor de audit intern și a altor concluzii.

**2010.C1** – Conducătorul activității de audit intern trebuie să ia în considerare, pentru acceptarea solicitărilor primite privind misiuni de consiliere, potențialul acestora de a îmbunătăţi managementul riscurilor, de a aduce valoare și de a îmbunătăţi procesele entității publice. Misiunile de consiliere acceptate trebuie incluse în planul de activitate a activității de audit intern.

**2020 – Comunicarea și aprobarea**

Conducătorul activității de audit intern trebuie să transmită managerului entității publice, spre analiză și aprobare, planurile activității de audit și necesarul de resurse, inclusiv modificările semnificative apărute ulterior. De asemenea, conducătorul activității de audit intern trebuie să informeze cu privire la impactul limitării resurselor activităţii de audit intern.

**2030 – Administrarea resurselor**

Conducătorul activității de audit intern trebuie să se asigure că resursele alocate pentru activitate sînt adecvate, suficiente și se utilizează eficace în vederea realizării planului de activitate, aprobat de managerul entității publice.

***Note privind interpretarea:***

*Caracterul adecvat se refera la un cumul de cunoştinţe, abilitați și alte competente necesare pentru îndeplinirea planului. Termenul suficient se refera la volumul de resurse necesare pentru îndeplinirea planului. Resursele sînt alocate în mod eficace atunci când sînt folosite într-un mod care optimizează îndeplinirea planului aprobat.*

**2040 – Politici si proceduri**

Conducătorul activității de audit intern trebuie să stabilească politici și proceduri pentru desfășurarea activităţii de audit intern.

***Note privind interpretarea:***

*Forma și conținutul politicilor și procedurilor depind de mărimea și modul de organizare a activităţii de audit intern, precum și de complexitatea acesteia.*

**2050 – Coordonarea și încrederea**

Conducătorul activității de audit intern ar trebui să facă schimb de informaţii, să-si coordoneze activităţile cu alţi furnizori interni și externi de asigurare și consiliere și să ia în considerare gradul în care se poate baza pe munca acestora pentru a asigura acoperirea adecvată a activităţilor și minimalizarea suprapunerii eforturilor.

***Note privind interpretarea:***

*În coordonarea activităţilor, conducătorul activității de audit intern se poate baza pe munca efectuată de alți furnizori de asigurare sau consiliere. Pentru a forma baza acestei încrederi, ar trebui stabilit un proces coerent, în cadrul căruia conducătorul activității de audit intern va lua în considerare competența, obiectivitatea și pregătirea profesională a furnizorilor de asigurare și consiliere. În cazul în care sînt luate în considerare rezultatele muncii altor furnizori de asigurare, conducătorul activității de audit intern va rămâne răspunzător pentru asigurarea unei susțineri adecvate a concluziilor și opiniilor emise de către auditul intern.*

**2060 – Raportarea către managerul entităţii publice**

Conducătorul activității de audit intern trebuie să raporteze periodic managerului entității publice cu privire la scopul, competența, responsabilitatea și funcționarea activităţii de audit intern, precum și referitor la gradul de îndeplinire a planului de audit și a conformității cu prevederile Codului etic si ale SNAI. Raportarea trebuie să cuprindă aspectele privind riscurile semnificative, inclusiv riscurile de frauda și corupție, privind controlul și guvernanța, precum și alte aspecte necesare sau solicitate de către managerul entității publice.

***Note privind interpretarea:***

*Frecventa și conținutul raportării sînt stabilite împreună de către conducătorul activității de audit intern și managerul entității publice, și depind de importanța informațiilor care trebuie comunicate, precum și de urgența măsurilor care trebuie luate de managerul entității publice sau managerii operaționali.*

*Raportarea conducătorului activității de audit intern și comunicarea către managerul entității publice trebuie să includă informaţii despre:*

* *Carta de audit;*
* *independenta activităţii de audit intern;*
* *planul de audit si progresul în îndeplinirea acestuia;*
* *necesarul de resurse;*
* *rezultatele activităţilor de audit;*
* *conformitatea cu prevederile Codului etic și ale SNAI, precum și planuri de acțiune pentru soluţionarea problemelor semnificative de conformitate;*
* *răspunsul conducerii la riscul care, în opinia auditului, poate fi inacceptabil pentru entitate.*

*La aceste cerințe de comunicare ale conducătorului activității de audit intern, precum și la altele similare se face referinţă în întreg cuprinsul SNAI.*

**2070 – Furnizorul extern de servicii de audit intern și responsabilitatea organizaţională cu privire la auditul intern**

Atunci când activitatea de audit intern este asigurată de către un furnizor extern de servicii, furnizorul trebuie să îi comunice entității publice faptul ca aceasta are responsabilitatea menținerii unei activităţi de audit intern eficace.

***Note privind interpretarea:***

*Această responsabilitate este demonstrată prin Programul de asigurare și îmbunătăţire a calităţii, care evaluează conformitatea cu Codul etic și SNAI.*

**2100 – Natura activităţii**

Activitatea de audit intern trebuie să evalueze și să contribuie la îmbunătăţirea proceselor de guvernanță, managementul riscurilor si controlul entității, folosind o abordare sistematică și metodică, bazată pe risc. Credibilitatea și valoarea auditului intern sporesc atunci când auditorii sînt pro activi, evaluările lor oferă noi perspective și iau în considerare impactul viitor al acestora.

**2110 – Guvernanța entităţii publice**

Activitatea de audit intern trebuie să evalueze și să ofere recomandări adecvate pentru îmbunătăţirea proceselor de guvernanță în:

* luarea deciziilor strategice și operaţionale;
* supravegherea managementului riscurilor și controalelor;
* promovarea unei conduite etice adecvate și a valorilor corespunzătoare în cadrul entității publice;
* asigurarea unui management eficace al performanței în cadrul entității publice și a asumării răspunderii;
* comunicarea informaţiilor privind riscurile și controalele aferente, către domeniile corespunzătoare din entitatea publică;
* coordonarea activităţilor și comunicarea informaţiilor către managerul entității publice, managerii operaționali, auditori interni și externi și alți furnizori de asigurare.

**2110.A1** – Activitatea de audit intern trebuie să evalueze stabilirea, implementarea și eficacitatea obiectivelor, programelor și activităţilor privind etica entității publice.

**2110.A2** – Activitatea de audit intern trebuie să evalueze dacă sistemul de gestionare al tehnologiilor informaţionale ale entității publice susține strategia și obiectivele acesteia.

**2120 – Managementul riscurilor**

Activitatea de audit intern trebuie să evalueze eficacitatea și să contribuie la îmbunătăţirea proceselor de management al riscurilor.

***Note privind interpretarea:***

*Stabilirea faptului că procesele de management al riscurilor sînt eficace, reprezintă un raționament bazat pe evaluarea auditorului intern cu privire la următoarele aspecte:*

* *obiectivele entității publice sînt corelate și sprijină misiunea acesteia;*
* *riscurile semnificative sînt identificate și evaluate;*
* *sînt selectate reacții adecvate la risc, care pun în concordanță riscurile cu apetitul entității publice la risc;*
* *informaţiile relevante cu privire la riscuri sînt colectate și comunicate în timp util în cadrul entității publice, permițând personalului, managerilor operaționali și managerului entității publice să-și îndeplinească responsabilităţile.*

*Activitatea de audit intern poate colecta informaţii care să sprijine această evaluare prin prin agregarea rezultatelor mai multor misiuni de audit. Rezultatele agregate ale acestor misiuni furnizează o înțelegere a procesului de management al riscurilor din entitatea publică, precum și a eficacităţii lui.*

*Procesul de management al riscurilor este monitorizat prin activităţi continue de management, evaluări separate sau prin ambele modalități.*

**2120.A1** *–* Activitatea de audit intern trebuie să evalueze expunerile la riscurile asociate guvernanței entității publice, proceselor operaționale și sistemelor informaţionale ale acesteia, privind:

* îndeplinirea obiectivelor entității publice;
* fiabilitatea și integritatea informaţiilor financiare si operaţionale;
* eficacitatea și eficienta proceselor și programelor;
* siguranța activelor;
* conformitatea cu cadrul normativ și reglementările interne.

**2120.A2** – Activitatea de audit intern trebuie să evalueze posibilitatea de apariție a fraudei și modul în care entitatea publică gestionează riscurile de fraudă și corupție.

**2120.C1** – În timpul efectuării misiunilor de consiliere, auditorii interni trebuie să abordeze riscurile în concordanță cu obiectivele misiunii și să fie vigilenți cu privire la existența altor riscuri semnificative.

**2120.C2** –Pentru evaluarea procesului de management al riscurilor din cadrul entității publice, auditorii interni trebuie să utilizeze cunoștințele privind riscurile obţinute în cadrul misiunilor de consiliere.

**2120.C3** – În timpul acordării suportului la stabilirea sau îmbunătăţirea procesului de management al riscurilor, auditorii interni trebuie să evite să-și asume orice responsabilitate managerială care presupune, în fapt, gestionarea riscurilor.

**2130 – Controlul**

Activitatea de audit intern trebuie să ajute entitatea publică în menţinerea unor controale eficace, prin evaluarea eficientei și eficacităţii acestora, precum și prin promovarea unor acţiuni permanente de îmbunătăţire.

**2130.A1** – Activitatea de audit intern trebuie să evalueze caracterul adecvat și eficacitatea activităților de control stabilite ca răspuns la riscurile privind guvernanța entității publice, procesele operaționale și sistemele informaţionale, din următoarele puncte de vedere:

* îndeplinirea obiectivelor ale entității publice;
* fiabilitatea și integritatea informaţiilor financiare și operaţionale;
* eficacitatea si eficiența proceselor și programelor;
* siguranța activelor;
* conformitatea cu cadrul normativ și reglementările interne.

**2130.C1** – La evaluarea proceselor de control din cadrul entității publice, auditorii interni trebuie să utilizeze cunoștințele privind activitățile de control, obţinute în cadrul misiunilor de consiliere.

**2200 – Planificarea misiunii**

Auditorii interni trebuie să elaboreze și să documenteze un plan pentru fiecare misiune, care să includă obiectivele misiunii, aria de aplicabilitate, calendarul și alocarea resurselor. Planul trebuie să ia în considerare strategiile entității, obiectivele și riscurile relevante misiunii respective de audit.

**2201 – Aspecte privind planificarea**

La planificarea misiunii de audit intern, auditorii interni trebuie să ia în considerare:

* strategiile și obiectivele procesului auditat și mijloacele prin care se deține controlul asupra desfășurării acestuia;
* riscurile semnificative aferente obiectivelor procesului auditat, măsurile și resursele prin care impactul potențial al riscului este menținut la un nivel acceptabil;
* caracterul adecvat și eficacitatea proceselor de guvernanță, management al riscurilor și control aferente procesului auditat, în comparație cu un cadru sau model relevant;
* oportunitățile pentru îmbunătăţirea semnificativă a proceselor de guvernanță, management al riscurilor și control aferente procesului auditat.

**2201.A1** – La planificarea unei misiuni de audit intern pentru structuri din afara entității publice, auditorii interni trebuie sa stabilească o înțelegere scrisă cu acestea privind obiectivele, domeniul de aplicare, responsabilităţile aferente și alte așteptări, inclusiv restricții referitoare la distribuirea rezultatelor auditului și accesul la documentele aferente misiunii.

**2201.C1** – Auditorii interni trebuie să coordoneze cu partea care beneficiază de misiuni de consiliere obiectivele, aria de aplicabilitate, responsabilităţile aferente și alte așteptări ale beneficiarului misiunii. Pentru misiunile de consiliere importante, coordonarea trebuie să fie documentată.

**2210 – Obiectivele misiunii de audit intern**

Pentru fiecare misiune de audit intern trebuie stabilite obiective.

**2210.A1** – Auditorii interni trebuie să efectueze o evaluare preliminară a riscurilor asociate procesului auditat. Obiectivele misiunii trebuie să reflecte rezultatele acestei evaluări.

**2210.A2** – La stabilirea obiectivelor misiunii de audit intern, auditorii interni trebuie să ia în considerare probabilitatea existenței unor erori semnificative, fraude, neconformități și alte expuneri la risc.

**2210.A3** –Pentru a evalua guvernanța, managementul riscurilor și controlul, sînt necesare criterii adecvate. Auditorii interni trebuie să evalueze măsura în care managerul entității publice și/sau managerii operaționali au stabilit criterii adecvate pentru a determina dacă obiectivele au fost îndeplinite. Dacă criteriile stabilite de către manageri sînt adecvate, auditorii interni trebuie să le utilizeze în evaluarea efectuată. În caz contrar, auditorii interni trebuie să identifice criterii corespunzătoare de evaluare prin intermediul discuțiilor cu managerul entității publice și/sau managerii operaționali.

***Note privind interpretarea:***

*Tipurile de criterii pot include:*

* *interne (de exemplu, politicile și procedurile entității publice).*
* *externe (de exemplu, cadrul normativ de reglementare).*
* *cele mai bune practici (de exemplu, ghiduri specifice domeniului de activitate sau profesionale).*

**2210.C1** – Obiectivele misiunii de consiliere trebuie să se adreseze proceselor de guvernanță, management al riscurilor și control, în măsura în care s-a convenit cu unitatea auditată.

**2210.C2** – Obiectivele misiunii de consiliere trebuie să fie în concordanță cu valorile, strategiile și obiectivele entității publice.

**2220 – Aria de aplicabilitate a misiunii de audit intern**

Aria de aplicabilitate stabilită trebuie să fie suficientă pentru realizarea obiectivelor misiunii de audit intern.

**2220.A1** – Aria de aplicabilitate a misiunii de audit intern trebuie să ia în considerare sistemele, înregistrările, personalul și patrimoniul relevant, inclusiv cele aflate sub controlul unor terţe parți.

**2220.A2** – Dacă în cadrul desfășurării unei misiuni de asigurare apar oportunităţi de consiliere semnificative, ar trebui stabilită o înțelegere distinctă, în scris, cu beneficiarul misiunii de consiliere cu privire la obiective, aria de aplicabilitate, responsabilităţile aferente și alte așteptări cu privire la aceasta, iar rezultatele misiunii de consiliere ar trebui comunicate în conformitate cu standardele aferente misiunilor de consiliere.

**2220.C1** – La realizarea misiunilor de consiliere, auditorii interni trebuie să se asigure că aria de aplicabilitate a misiunii este suficienta pentru realizarea obiectivelor convenite. Dacă, în timpul desfășurării misiunii de consiliere, auditorii interni au rezerve față de aria de aplicabilitate, acestea trebuie discutate cu beneficiarul misiunii de consiliere pentru a decide continuarea misiunii.

**2220.C2** – În timpul desfășurării misiunilor de consiliere, auditorii interni trebuie să analizeze controalele relevante obiectivelor misiunii de consiliere și să fie vigilenți la aspectele problematice semnificative privind controalele.

**2230 – Alocarea resurselor pentru misiunea de audit intern**

Auditorii interni trebuie să stabilească resurse adecvate și suficiente pentru îndeplinirea obiectivelor misiunii de audit intern, pe baza evaluării caracterului și a complexității fiecărei misiuni de audit intern, a constrângerilor legate de timp și a resurselor disponibile.

**Note privind interpretarea:**

*„Adecvare” se refera la combinația de cunoştinţe, abilitați și competentele necesare pentru realizarea misiunii de audit intern. „Suficiente” se referă la cantitatea de resurse necesare pentru îndeplinirea misiunii cu conștiinciozitate profesională.*

**2240 – Programul de lucru aferent misiunii de audit intern**

Auditorii interni trebuie să elaboreze și să documenteze programul de lucru al misiunii de audit intern care să permită atingerea obiectivelor acesteia.

**2240.A1** – Programul de lucru al misiunii de audit intern trebuie să includă procedurile pentru identificarea, analizarea, evaluarea și documentarea informaţiilor în timpul efectuării misiunii de audit intern. Programul de lucru trebuie să fie aprobat de către conducătorul activității de audit intern până la punerea în aplicare a acestuia, iar orice modificare a programului, de asemenea, trebuie aprobată din timp.

**2240.C1** – Programul de lucru al misiunii de consiliere variază din punct de vedere al formei și conținutului, în funcţie de caracterul misiunii de consiliere.

**2300 – Realizarea misiunii de audit intern**

Auditorii interni trebuie să identifice, analizeze, evalueze și documenteze informaţii suficiente pentru realizarea obiectivelor misiunii de audit intern.

**2310 – Identificarea informaţiilor**

Auditorii interni trebuie să identifice un volum de informaţii suficiente, sigure, relevante și utile pentru îndeplinirea obiectivelor misiunii de audit intern.

***Note privind interpretarea:***

*Informaţiile suficiente sînt adecvate, dacă sun bazate pe fapte convingătoare, astfel încât o persoană prudentă și informată ar ajunge la aceleași concluzii cu auditorul. Informaţiile sigure sînt cele mai bune informaţii care se pot obține prin utilizarea tehnicilor adecvate în cadrul misiunii. Informaţiile relevante susțin constatările si recomandările misiunii și sînt în concordantă cu obiectivele misiunii. Informaţiile utile ajută entitatea publică să-și atingă scopurile.*

**2320 – Analiza și evaluarea**

Auditorii interni trebuie să îşi fundamenteze concluziile și rezultatele misiunii de audit intern, în baza analizelor și evaluărilor corespunzătoare.

**2330 – Documentarea informaţiilor**

Auditorii interni trebuie să documenteze informaţii suficiente, sigure, relevante și utile pentru susținerea concluziilor și rezultatelor misiunii de audit intern.

**2330.A1** – Conducătorul activității de audit intern trebuie să țină sub control accesul la dosarele misiunilor de audit intern. Conducătorul activității de audit intern trebuie să obţină aprobarea managerului entității publice și/sau a subdiviziunii juridice, înainte de transmiterea documentelor aferente misiunii de audit intern către parți din afara entității publice.

**2330.A2** – Conducătorul activității de audit intern trebuie să elaboreze reguli de păstrare a dosarelor misiunii de audit intern, indiferent de forma în care se stochează aceste informaţii. Aceste cerințe de păstrare trebuie să fie în concordanță cu regulile interne de organizare și administrare a entității publice, precum și cu normele de drept.

**2330.C1** – Conducătorul activității de audit intern trebuie să elaboreze proceduri privind primirea, păstrarea și arhivarea informaţiilor misiunii de consiliere, precum și transmiterea documentelor aferente misiunii către parți din interiorul sau exteriorul entității publice. Aceste proceduri trebuie să corespundă cu regulile interne de organizare și administrare a entității publice, precum și cu normele de drept.

**2340 – Supervizarea misiunii de audit intern**

Misiunile trebuie să fie supervizate corespunzător pentru a asigura îndeplinirea obiectivelor, nivelul calităţii activității şi dezvoltarea profesională a auditorilor interni.

***Note privind interpretarea:***

*Anvergura supervizării necesare va depinde de competenţa şi experienţa auditorilor interni, precum şi de complexitatea misiunii. Conducătorul activității de audit intern deţine responsabilitatea generală pentru supervizarea misiunii, indiferent dacă este efectuată prin activitatea de audit intern sau în beneficiul acesteia, însă poate desemna auditori interni cu experienţă corespunzătoare pentru realizarea acestei activităţi de verificare. Probele corespunzătoare cu privire la supervizare se documentează şi se păstrează.*

**2400 – Comunicarea rezultatelor**

Auditorii interni trebuie să comunice rezultatele misiunii de audit intern.

**2410 – Criterii pentru comunicare**

Comunicările trebuie să includă obiectivele, aria de aplicabilitate şi rezultatele misiunii de audit intern.

**2410.A1 –** Comunicarea finalăa rezultatelor misiunii de audit intern trebuie săincludă, concluziile, recomandările de audit, precum și planul de acțiuni privind implementarea acestora. Când este cazul, auditul intern trebuie să formuleze o opinie. Aceasta trebuie să ia în considerare aşteptările managerului entității, precum şi a altor părți interesate de activitatea de audit intern şi să fie susținută de informaţii suficiente, sigure, relevante şi utile.

***Note privind interpretarea:***

*Opiniile la nivelul unei misiuni pot consta în aprecieri, concluzii sau alte descrieri ale rezultatelor. O astfel de misiune poate avea în vedere controalele privind un anumit proces, risc sau subdiviziune structurală. Formularea unor astfel de opinii presupune luarea în considerare a rezultatelor misiunii şi a importanţei acestora.*

**2410.A2 –** În timpul comunicării rezultatelor, auditorii interni sînt încurajaţi sărecunoascăpărțile pozitive identificate.

**2410.A3 –** Când rezultatele misiunii se transmitcătre părţi din afaraentității publice, comunicarea rezultatelor misiunii de audit intern trebuie să includă informații privind restricţiile cu privire la distribuirea şi utilizarea acestora.

**2410.C1 –** Comunicarea progresuluişi rezultatelor misiunii de consilierediferădin punct de vedere al formei şi conţinutului, în dependență de caracterul misiunii şi de necesitățile beneficiarului acesteia.

**2420 – Calitatea comunicărilor**

Comunicările trebuie să fie precise, obiective, clare, concise, constructive, complete şi realizate la timp.

***Note privind interpretarea:***

*Comunicările precise nu includ erori sau distorsiuni şi redau în mod fidel faptele. Comunicările obiective sînt echitabile, imparţiale, nepărtinitoare şi reprezintă rezultatul unei evaluări corecte şi echilibrate asupra tuturor faptelor şi circumstanţelor relevante. Comunicările clare sînt uşor de înţeles şi logice, evitând limbajul tehnic inutil şi furnizând toate informaţiile semnificative şi relevante. Comunicările concise sînt făcute la obiect şi evită detaliile superficiale și surplusul. Comunicările constructive sînt utile pentru beneficiarul misiunii şi entitatea publică şi conduc la îmbunătăţiri, acolo unde este necesar. Comunicărilor complete nu le lipseşte nimic esenţial pentru beneficiarii cărora se adresează şi includ toate informaţiile, precum şi constatările semnificative şi relevante pentru susţinerea recomandărilor şi concluziilor. Comunicările realizate la timp sînt oportune şi rapide, în funcţie de importanţa problemei semnalate, permiţând conducerii să ia măsurile corective adecvate.*

**2421 – Erori şi omisiuni**

Dacă raportul final de audit conţine o eroare sau omisiune semnificativă, conducătorul activității de audit intern trebuie să comunice informaţia corectată tuturor părţilor care au primit raportul original de audit.

**2430 – Utilizarea afirmaţiei “Realizat în conformitate cu SNAI”**

Auditorii interni pot să raporteze că misiunile de audit intern sînt “realizate în conformitate cu SNAI” numai dacă rezultatele programului de asigurare şi îmbunătăţire a calităţii susţin această afirmaţie.

**2431 – Aducerea la cunoştinţă a neconformităţii cu SNAI în cadrul misiunii de audit intern**

În cazul în care neconformitatea cu Codul etic sau cu SNAI are impact asupra unei anumite misiuni de audit intern, comunicarea rezultatelor trebuie să aducă la cunoştinţă:

* principiul sau regula de conduită din Codul etic sau din SNAI cu care nu a fost realizată conformitatea totală;
* motivul care determină neconformitatea;
* impactul neconformităţii asupra misiunii de audit intern şi rezultatelor acesteia.

**2440 – Diseminarea rezultatelor**

Conducătorul activității de audit intern trebuie să comunice rezultatele părţilor relevante.

***Note interpretarea:***

*Conducătorul activității de audit intern este responsabil de verificarea şi aprobarea comunicării finale a misiunii înainte de emiterea acesteia, precum şi pentru luarea deciziei privind cui şi cum va fi difuzată. În cazul delegării acestor atribuții, conducătorului activității de audit intern îi revine întreaga responsabilitate.*

**2440.A1 –** Conducătorul activității de audit intern este responsabil pentrucomunicarea rezultatelor finale părţilor care pot asigura că acele rezultate vor fi abordate corespunzător.

**2440.A2 –** Dacănu este reglementat altfel prin acte legislative sau normative, înainte de transmiterea rezultatelor misiunii de audit către părţi din afara entității publice, conducătorul activității de audit intern trebuie:

* să evalueze riscul potenţial pentru entitatea publică;
* să se consulte cu managerul entității publice şi, după caz, cu subdiviziunea juridică;
* să controleze diseminarea informației prin restricţionarea utilizării rezultatelor.

**2440.C1 –** Conducătorul activității de audit intern este responsabil pentrucomunicarea rezultatelor finale ale misiunilor de consiliere către beneficiarii acestor misiuni.

**2440.C2 –** În timpul misiunilor de consiliere pot fi identificate aspecte problematice cuprivire la guvernanță, management al riscurilor şi control. Ori de câte ori aceste aspecte sînt semnificative pentru entitatea publică, ele trebuie comunicate managerului entității publice.

**2450 – Opinii generale**

Când este emisă o opinie generală, aceasta trebuie să ţină cont de strategiile, obiectivele şi riscurile entității publice, precum şi de aşteptările managerului entității publice şi a altor factori interesaţi de activitatea de audit intern. Opinia generală trebuie să se bazeze pe informaţii suficiente, sigure, relevante şi utile.

***Note privind interpretarea:***

*Comunicarea va include:*

* *aria de aplicabilitate, inclusiv perioada de timp la care se referă opinia;*
* *limitări ale ariei de aplicabilitate;*
* *luarea în considerare a tuturor misiunilor de audit intern aflate în legătură, inclusiv încrederea în alţi furnizori de asigurare;*
* *un sumar al informaţiilor ce susţin opinia;*
* *cadrul de risc sau control, precum şi alte criterii utilizate ca bază pentru opinia generală;*
* *opinia generală, raționamentul sau concluzia emisă.*

*Trebuie menţionate motivele pentru emiterea unei opinii generale nefavorabile.*

**2500 – Monitorizarea acţiunilor ulterioare comunicării rezultatelor**

Conducătorul activității de audit intern trebuie să stabilească şi să menţină un sistem de monitorizare a deciziilor luate pe marginea rezultatelor misiunii, comunicate către management.

**2500.A1 –** Conducătorul activității de audit intern trebuie săstabileascăun procesde urmărire a implementării recomandărilor de audit, pentru a monitoriza şi a se asigura că acţiunile managerilor operaționali au fost implementate în mod eficace sau de faptul că managerul entității publice a acceptat riscul de a nu lua măsuri.

**2500.C1 –** Activitatea de audit intern trebuie sămonitorizeze deciziile luate pe marginea rezultatelor misiunilor de consiliere, în limita agreată cu beneficiarul.

**2600 – Comunicarea acceptării riscurilor**

Atunci când conducătorul activității de audit intern consideră că a fost acceptat un nivel al riscului, care poate fi inacceptabil pentru entitatea publică, acesta trebuie să discute problema cu managerii operaționali. Dacă conducătorul activității de audit intern consideră că aspectul nu a fost soluționat, atunci acesta comunică faptul către managerul entității publice.

***Note privind interpretarea:***

*Identificarea riscului acceptat de către management poate fi constatată printr-o misiune de asigurare sau consiliere, prin verificarea stadiului privind acţiunile întreprinse de management ca urmare a misiunilor anterioare, sau prin alte mijloace. Nu este responsabilitatea conducătorului activității de audit intern* *să soluționeze riscul.*